Na temelju članka 37. Statuta Mješovite industrijsko-obrtnička škole Školski odbor na

sjednici 24. 3. 2024. godine donosi Posebne izvještaje kao sastavni dio izvješća o izvršenju financijskog plana za 2024. godinu:

**PRILOG 1: IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Škola se nije zaduživala na domaćem i stranom tržištu novca i kapitala.

**PRILOG 2: IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Škola nije davala zajmove.

**PRILOG 3: IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

**STANJE DOSPJELIH OBVEZA** na kraju 2024. godine iznosi 69,61 EUR, a odnose se na račune za police EUROHERC OSIGURANJA koji nisu podmireni u roku zbog specifične situacije. Karlovačka županija je provodila objedinjenu javnu nabavu za osiguranje za sve svoje korisnike, no pošto su postojeće police isticale a postupak objedinjene javne nabave nije bio završen sklopljene su privremene police osiguranja od 20.7.2024. do 20.7.2025. godine. Po okončanju postupka objedinjene javne nabave sklopljene su nove police osiguranja od 20.11.2024. do 20.11.2025. godine s istim osiguravateljem kao i privremene police. Osiguravatelj je tek u siječnju 2025. godine izdao odobrenja za umanjenja za privremene police, jer su one raskinute. Tako da je Školi tek u siječnju 2025. godine bilo poznato koji točno iznos treba platiti nakon prebijanja preplaćenih računa za prve police pa zbog toga računi za nove police nisu plaćeni u roku.

**STANJE POTRAŽIVANJA** na datum 31.12.2024. godine je 31.058,85 EUR:

* 123 Potraživanja od zaposlenih 22,00 EUR – odnosi se na greškom duplo isplaćene naknade troškova na službenom putovanju iz vlastitih sredstava (izvor 03) za jednu djelatnicu, te će se u 2025. izvršiti povrat od strane djelatnice.
* 129 Ostala potraživanja 57,17 EUR – se odnose na potraživanje prema HZZO-u za refundaciju isplaćenih bolovanja na teret HZZO-a, sredstva će se vratiti u državni proračun.
* 166 Potraživanja za prihode od prodaje proizvoda i usluga 70,00 EUR - se odnose na račune za najam prostora Škole za studeni 25,00 EUR i prosinac 2024. 35,00 EUR.
* 167 Potraživanja proračunskih korisnika za sredstva uplaćena u proračun 30.909,68 EUR – se odnose na sredstva koja je Škola ostvarila prodajom stana u vlasništvu Škole te su uplaćena na žiro-račun Osnivača te će se koristiti za daljnju realizaciju projekta uređenja prostora Škole.

**STANJE POTENCIJALNIH OBVEZA PO SUDSKIM SPOROVIMA** na kraju 2024. godine je 0 EUR. Tijekom 2024. godine riješeni su svi sudski sporovi za isplatu razlike plaće od 6%.

**PRILOG 4: IZVJEŠTAJ O DANIM JAMSTVIMA I PLAĆANJIMA PROTESTIRANIM JAMSTVIMA**

Škola ima jednu izdanu zadužnicu kao instrument osiguranja plaćanja. Specifikacija u nastavku.



**PRILOG 5: GODIŠNJI IZVJEŠTAJ O PROVEDBI VIŠEGODIŠNJEG PLANA URAVNOTEŽENJA**

Prema Višegodišnjem planu uravnoteženja financijskog plana proračunskog korisnika jedinice lokalne i područne (regionalne) samouprave (KLASA: 400-07/23-01/20, URBROJ: 2133-48-01-23-01 od 18.9.2023.) višak od nefinancijske imovine u iznosu od 385.813,92 HRK, odnosno 51.206,31 EUR (prema fiksnom tečaju 1EUR=7,53450 HRK) se prenosi iz prethodnih godina i planira u proračunu Mješovite industrijsko-obrtničke škole za 2024, godinu i projekcijama za 2025. godinu na sljedeći način: u 2024. 30.000,00 EUR za sufinanciranje vlastitog udjela u financiranju izrade projektne dokumentacije (uz 30.952,63 EUR viška prodaje nefinancijske imovine od prodaje stana koji je bio u vlasništvu Škole) i 2025. godinu 21.206,31 EUR za potrebe ulaganja (opremanja prostora) u nefinancijsku imovinu.

Sredstva bila planirana za ulaganje u projektnu dokumentaciju za uređenje dijela zgrade koji još čeka uređenje i zbog toga je škola aplicirala na Poziv Ministarstva regionalnog razvoja i fondova Europske unije za dodjelu bespovratnih sredstava za pripremu projektno-tehničke dokumentacije za projekte u području digitalne transformacije i zelene tranzicije, naziv projekta: Izgradnja nove energetski učinkovite zgrade za strukovno obrazovanje - dogradnja i rekonstrukcija Mješovite industrijsko-obrtničke škole, Karlovac te su se planirana sredstva namjeravala utrošiti za tu svrhu ako Škola dobije sredstva za navedeni projekt kao udio vlastitog financiranja. Škola se javila na navedeni poziv 25.2.2022. godine.

U rujnu 2023. godine (prije izrade prijedloga financijskog plana za (2024.-2026.) Škola dobiva rezultate postupka dodjela bespovratnih sredstava u okviru Poziva za dodjelu bespovratnih sredstava „Priprema projektno-tehničke dokumentacije za projekte u području digitalne transformacije i zelene tranzicije“, referentni broj Poziva C2.1R2.I1.01. Projektni prijedlog Škole nije odabran za financiranje u okviru Poziva za dodjelu bespovratnih sredstava obzirom da su sukladno prioritetima Poziva sva dostupna sredstva za pojedino područje dodijeljena te više nema dostupnih sredstava.

Obzirom na novonastale okolnosti tijekom 2024. godine nije realiziran dio financijskog plana u vezi izrade projektne dokumentacije niti daljnjeg napredovanja projekta uređenja prostora Škole. Nisu utrošeni iznosi planirani za 2024. godinu te se kod izrade prijedloga financijskog plana za 2025. – 2027. godinu u skladu s novim planovima za nastavak projekta uređenja prostora Škole u dogovoru sa Osnivačem pristupilo izradi novog plana aktivnosti.

**PRILOG 6: IZVJEŠTAJ O KORIŠTENJU SREDSTAVA FONDOVA EUROPSKE UNIJE**

**Naziv korisnika/razdjela:** 8-34 MIOŠ MJEŠOVITA INDUSTRIJSKO-OBRTNIČKA ŠKOLA\*

- u eurima -

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Naziv projekta** | **Ugovorena sredstva** | **Početak provedbe projekta** | **Kraj provedbe projekta** | **Status projekta** | **Izvor**  **fin.** | **OSTVARENI**  **PRIHODI** | | **IZVRŠENI RASHODI** | | **RAZLIKA**  **(7+8-9-10)** |
| **POČETAK PROVEDBE DO 2023. GODINE** | **2024. GODINA** | **POČETAK PROVEDBE DO 2023. GODINE** | **2024.** |
| 1 | 2 | 3 | 4 | 5 | 6 | 7 | 8 | 9 | 10 | 11 |
| PROJEKT 2023-1-HR01-KA121-VET-000115679 – ERASMUS + | 68.030,00 EUR\*\* | 1.6.2023. | 31.8.2024. | ZAVRŠEN, PODNESENO ZAVRŠNO IZVJEŠĆE I PRIMLJANA KONAČNA ISPLATA | 560 | 54.424,00 EUR | 12.330,00 EUR | 35.546,18 | 25.171,27 EUR | 6.036,55 EUR |
| PROJEKT 2024-1-HR01-KA121-VET-000216556 – ERASMUS + | 48.033,00 EUR | 1.6.2024. | 31.8.2025. | U PROVEDBI | 560 | - | 38.426,40 EUR | - | 9.160,88 EUR | 29.265,52 EUR |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

\* Škola je nositelj ERASMUS akreditacije u području strukovnog obrazovanja i osposobljavanja (broj akreditacije: 2022-1-HR01-KA120-VET-000105242) u periodu od 1.2.2023. do 31.12.2027. godine.

\*\* Kod projekata financiranih iz Erasmus+ programa korisnik će u trenutku kada dobije sredstva imati prihod temeljem prijenosa EU sredstava, dok će rashod evidentirati prema prirodnoj vrsti troška u trenutku nastanka. U ovom slučaju nije potrebno dodatno izvještavanje korisnika o potrošenim sredstvima kako bi se evidentirao prihod od EU kod Agencije za mobilnost. Prilikom vrednovanja završnog izvješća ocjenjuje se kvaliteta provedenih aktivnosti te se u slučaju manjkave, djelomične ili zakašnjele provedbe korisniku umanjuje financijska potpora ovisno o dobivenoj ocjeni u određenom postotku na određene kategorije troškova ili na ukupan iznos ugovorenih sredstava, a ne temeljem računa.

Klasa: 400-04/25-01/

Urbroj: 2133-48-01-25-01

Karlovac, 24.3.2024.

predsjednica Školskog odbora M.P. ravnateljica

Kristinka Jurčević Snježana Erdeljac

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_